তেওঁৰ শৰীৰক দুদিনৰ বাবে ৰাখি থোৱা হ'ল আৰু ২৭ এপ্ৰিল ২০১১ চনত তেওঁক সম্পূৰ্ণ ৰাজ্যিক সন্মানৰ সৈতে কবৰ দিয়া হ'ল। অনুস্থানটোত প্ৰায় ৫ লাখ মানুহৰ সমাগম ঘটিছিল, আৰু অন্য গণ্য মান্য ব্যক্তিৰ লগতে ভাৰতৰ তেতিয়াৰ প্ৰধান মন্ত্ৰী মনমোহন সিং, ভাৰতীয় জাতীয় কংগ্ৰেছৰ সভানেত্ৰী ছোনিয়া গান্ধী, গুজৰাটৰ তেতিয়াৰ মুখ্য মন্ত্ৰী নৰেন্দ্ৰ মোডী, ক্ৰিকেট খেলুৱৈ শচীন তেণ্ডুলকাৰ, তেতিয়াৰ কেন্দ্ৰীয় মন্ত্ৰী এচ এম কৃষ্ণা আৰু অম্বিকা চনী আদি আহিছিল।

সত্য সাই বাবাৰ মৃত্যুৱে ভাৰতীয় ৰাজনীতিবিদ, চলচিত্ৰ তাৰকা, খেলুৱৈ, ঔদ্যোগী আদিৰ মাজত গভীৰ শোকৰ সৃষ্টি কৰিলে। বহুতে তেওঁক এজন অতি দয়ালু, নিঃস্বাৰ্থ ব্যক্তি হিচাপে স্মৰণ কৰিলে যিয়ে সদায় আনক সহায় কৰিবলৈ কাম কৰিলে, নিজৰ ট্ৰাষ্টৰ হাজাৰ হাজাৰ কোটি টকাৰে।

তেওঁক শ্ৰদ্ধা জ্ঞাপন কৰা ৰাজনীতিবিদ সকলৰ মাজত তেতিয়াৰ ভাৰতীয় প্ৰধান মন্ত্ৰী মনমোহন সিং, শ্ৰী লংকাৰ ৰাষ্ট্ৰপতি মহিন্দা ৰাজপক্স আৰু চতুৰ্দশ দালাই লামা অন্যতম। সেই দিনাই জন্ম দিন থকা বিখ্যাত ক্ৰিকেট তাৰকা শচীন তেণ্ডুলকাৰে নিজৰ জন্মদিনৰ সকলো আয়োজন বাতিল কৰিলে। বাতৰি কাকত দা হিন্দুত প্ৰকাশ হৈছিল যে "সত্য সাই বাবাৰ আধ্যাত্মিকতা আৰু হিন্দু বিশ্বাসৰ প্ৰচাৰে তেওঁৰ ধৰ্ম-নিৰপেক্ষতাৰ বিশ্বাসত কেতিয়াও বাধা প্ৰদান নকৰিলে।"

কৰ্ণাটক চৰকাৰে ২৫ আৰু ২৬ এপ্ৰিলৰ দিনকেইটা আৰু অন্ধ্ৰ প্ৰদেশ চৰকাৰে ২৫, ২৬ আৰু ২৭ এপ্ৰিলৰ দিনকেইটাক শোক প্ৰকাশৰ দিন হিচাপে ঘোষণা কৰিলে।

আফ্ৰিকা
শেষ কৃত্য
শৈক্ষিক প্ৰতিষ্ঠান
শ্ৰী সত্য সাই উচ্চ শিক্ষাৰ প্ৰতিষ্ঠান